8 noyabrdan boshlab Toshkent − Xo‘jakent − Toshkent yo‘nalishida elektropoyezdlar harakati noma’lum muddatga to‘xtatildi. 2023 yilning 8 noyabr kunidan boshlab Toshkent − Xo‘jakent − Toshkent shaharlararo yo‘lovchi poyezdlar harakati vaqtincha to‘xtatildi. «O‘ztemiryo‘lyo‘lovchi» xabariga ko‘ra, bu harakat tarkibini modernizatsiya qilish sababli ro‘y bergan. 8 noyabrdan quyidagi shaharlararo yo‘lovchi poyezdlar vaqtinchalik harakatlanmaydi: 6435/6436-sonli Toshkent − Xo‘jakent − Toshkent yo‘nalishi;   6441/6442-sonli Toshkent − Xo‘jakent − Toshkent yo‘nalishi. Harakat qachondan boshlab qayta tiklanishi noma’lum.